{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Akcijskog plana provedbe Nacionalnog plana razvoja prerade drva i proizvodnje namještaja Republike Hrvatske za razdoblje od 2025. do 2027."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ALAN ANTONOVIĆ","MJERE ZA PROVEDBU POSEBNOG CILJA 1.,\nMjera 3.:Unaprjeđenje znanja i vještina ljudskih resursa, uz promicanje formalnog, neformalnog i informalnog učenja","SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE - FŠDT\n\nFakultet šumarstva i drvne tehnologije Sveučilišta u Zagrebu posjeduje akreditaciju za izvođenje nastave na prijediplomskom stručnom studiju Drvna tehnologija na temelju čega fakultet obrazuje za zanimanja iz područja drvne tehnologije. Treba napomenuti da su zanimanja stručnog prvostupnika drvne tehnologije deficitarna pogotovo u nekolicini županija kao što su bjelovarsko-bilogorska županija, ličko-senjska županija, virovitičko-podravska županija, požeško-slavonska županija,  brodsko-posavska županija, osječko-baranjska županija te vukovarsko-srijemska županija. Stoga predlažemo provođenje akreditiranog dislociranog stručnog studija Drvna tehnologija (6 semestara – 180 ECTS) u suradnji s jedinicama lokalne samouprave Republike Hrvatske (3 generacije, kvota 20 studenata po generaciji) kao formalno učenje. Za potrebe provođenja navedenog studija predlažemo odobravanje troška za 2025. godinu - 600.000,00 EUR, za 2026. godinu - 600.000,00 EUR te za 2027. godinu - 600.000,00 EUR.\nNadalje, vezano za Uredbu (EU) 2023/1115 Europskog parlamenta i Vijeća od 31. svibnja 2023. o stavljanju na raspolaganje na tržištu Unije i izvozu iz Unije određene robe i određenih proizvoda povezanih s deforestacijom i degradacijom šuma, za potrebe informiranja i edukacije o navedenom (radionice, tečajevi i dr.) predlažemo odobravanje troška za 2025. godinu - 100.000,00 EUR, za 2026. godinu - 100.000,00 EUR te za 2027. godinu - 100.000,00 EUR.\n\nProf. dr. sc. Alan Antonović - prodekan Drvnotehnološkog odsjeka FŠDT","Primljeno na znanje","Primljeno na znanje"]
[2,"ALAN ANTONOVIĆ","MJERE ZA PROVEDBU POSEBNOG CILJA 1.,\nMjera 6.: Poticanje ulaganja u razvoj vlastitih novih proizvoda uz primjenu dizajna","SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE - FŠDT\n\nVezano za educiranje poslovnih subjekata o razvoju proizvoda upotrebom dizajna (poticanje proizvođača na stvaranje novih inovativnih i unaprjeđenje postojećih proizvoda ulaganjem u istraživanje i inovacije, u cilju povećanja uspješnosti i boljeg pozicioniranja na tržištu), Fakultet šumarstva i drvne tehnologije u skladu s europskim i nacionalnim strateškim okvirom kroz prijavu i provedbu projekata aktivno podupire jačanje konkurentnosti i inovativnosti, digitalnu i zelenu tranziciju, energetsku i resursnu učinkovitost te jačanje regionalne konkurentnosti i ravnomjerni regionalni razvoj uz povećanje proizvodnosti i jačenje otpornosti prerade drva i proizvodnje namještaja s obzirom na klimatske promjene. Ulaskom u punopravno članstvo Europske unije, Republika Hrvatska postala je korisnica značajnih financijskih sredstava iz europskih fondova. Stoga, u periodu nakon ulaska u Europsku uniju pa sve do danas, Fakultet šumarstva i drvne tehnologije aktivno i uspješno surađuje s gospodarstvom kroz sudjelovanje u prijavama i provedbom projekata na temelju različitih poziva EU fondova vezano za povećanje razvoja novih proizvoda koji proizlaze iz aktivnosti istraživanja, razvoja i inovacija (IRI), dokazivanja inovativnih koncepata (PoC), povećanja razine razvoja novih tehnologija, proizvoda i procesa provođenjem kolaboratovnih primjenjenih istraživanja (ciljana znanstvena istraživanja CZI), jačanje strateških partnerstva za inovacije u procesu industrijske tranzicije (SPIN), energetske i resursne učinkovitosti te kroz projekte Hrvatske zaklade za znanost.\n\nJedan od glavnih ciljeva Fakulteta vezano za suradnju s gospodarstvom je povećati aktivno sudjelovanja njegovih znanstvenika u prijavama kompetetivnih projekata na različite natječaje EU fondova. Stoga, Fakultet potiče provedbu primjenjenih znanstvenih aktivnosti kroz transfer znanja i tehnologija te prijavom i provođenjem projekata jača suradnju s gospodarstvom u cilju povećanja broja stručnih projekata. Fakultet je kao organizacija za širenje znanja i projektni partner postao prepoznatljiv gospodarstvu kao vodeća stručna institucija u domeni šumarstva, urbanog šumarstva, zaštite prirode i okoliša, drvne tehnologije i oblikovanja proizvoda od drva te srodnih polja u okviru biotehničkog područja u širem okruženju. S obzirom na broj i visoku razinu opremljenosti laboratorija, Fakultet u suradnji s gospodarstvom uspješno sudjeluje na prijavama i provođenju projekata pri čemu se stvara dodatna vrijednost primjenjenim istraživanjima te povećanju znanstvenog kadra koji sudjeluje u projektnim aktivnostima.\n\nStoga, za poticanje ulaganja u razvoj vlastitih novih proizvoda uz primjenu dizajna, Fakultet šumarstva i drvne tehnologije (Drvnotehnološki odsjek) posjeduje visoko obrazovane djelatnike koji bi edukativno usmjeravali proizvođače prema razvoju vlastite kulture i prepoznatljivosti stila, povezivali s dizajnom suvremenim načinom promišljanja te poticali proizvođače na stvaranje novih inovativnih i unaprjeđivali postojeće proizvode ulaganjem u istraživanje i inovacije a sve u cilju povećanja uspješnosti i boljeg pozicioniranja proizvođača na tržištu. Za potrebe edukacije poslovnih subjekata o razvoju proizvoda upotrebom dizajna (radionice, tečajevi i dr.) predlažemo odobravanje troška za 2025. godinu - 100.000,00 EUR, za 2026. godinu - 100.000,00 EUR te za 2027. godinu - 100.000,00 EUR.\n\nProf. dr. sc. Alan Antonović - prodekan Drvnotehnološkog odsjeka FŠDT","Primljeno na znanje","Primljeno na znanje"]
[3,"ALAN ANTONOVIĆ","MJERE ZA PROVEDBU POSEBNOG CILJA 1.,\nMjera 7.:Osnivanje Centra za razvoj, dizajn i marketing proizvoda od drva","SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE - FŠDT\n\nNa Fakultetu šumarstva i drvne tehnologije Sveučilišta u Zagrebu ustrojen je Zavod za nastavno-pokusne drvnotehnološke objekte (Zavod za NPDTO-e) kao centar za potrebe razvoja, dizajna i marketinga proizvoda od drva koji u svojem sastavu ima pilanu Maksimir, radionicu za stručnu praksu te praktikum za CNC tehnologije. Navedeni Zavod za NPDTO-e priprema, objedinjuje i razvija znanstvenoistraživačku i stručnu djelatnost u okviru disciplina za koje je osnovan te radom zavoda rukovodi predstojnik zavoda. Laboratoriji u Zavodu za NPDTO-e osnovani su te će se osnivati novi za potrebe nastave i istraživanja te pružanja usluga pravnim i fizičkim osobama. Na čelu laboratorija je voditelj laboratorija, kojega na prijedlog zavoda te uz suglasnost vijeća Drvnotehnološkog odsjeka imenuje Fakultetsko vijeće Fakulteta šumarstva i drvne tehnologije.\n\nKroz provođenje različitih aktivnosti različitih projekata, laboratoriji NPDTO-a djelomično su opremljeni najsuvremenijom znanstvenom opremom u svim područjima drvne tehnologije čime je postignut samo dio zacrtanog cilja. Dugoročni cilj NPDTO-a je dodatno povećati broj stručnih projekata s gospodarstvom prijavljivanjem na natječajima EU fondova te privlačenje financijskih sredstava za nastavak ulaganja u znanstveno-istraživačku i stručnu infrastrukturu. S obzirom na činjenicu da je u većini slučajeva gospodarstvo nositelj projekata te su kriteriji različitih natječaja pri nabavi znanstvene opreme prihvatljivi troškovi samo gospodarstvu, samim time fakultet ne može postići dovoljnu razinu opremljenosti te konkurentnosti i kompetetivnosti. Stoga, predlažemo ulaganje u NPDTO-e od strane Ministarstva kako bi se što prije postigla zadovoljavajuća razina opremljenosti laboratorija kao podrška drvnoindustrijskim subjektima u Republici Hrvatskoj te šire (JIE).\n\nStoga, u navedenom periodu ovoga Akcijskog plana te uz uvjet financiranja, očekuje se osnivanje i opremanje novih laboratorija u sklopu Zavoda za NPDTO-e za razvoj, dizajn i marketing proizvoda od drva, nabava znanstvenoistraživačke i stručne opreme laboratorijima Zavoda za NPDTO-e za potrebe razvoja, dizajna i marketinga proizvoda od drva, zapošljavanje osam (8) stručnih suradnika i/ili znanstvenika u Zavodu za NPDTO-e, jačanje kapaciteta Centra (NPDTO-e) kroz suradnju s centrima kompetencija, transfer znanja i tehnologije u gospodarstvo, promidžba Zavoda za NPDTO-e te prijava projekata u partnerstvu s gospodarskim subjektima iz područja drvne tehnologije na različitim natječajima fondova što domaćih što fondova EU.\n\nZa potrebe osnivanja novih laboratorija te aktivnosti NPDTO-a predlažemo odobravanje troškova prema slijedećim aktivnostima:\n\n- osnivanje i opremanje novih laboratorija u sklopu Zavoda za NPDTO-e za razvoj, dizajn i marketing proizvoda od drva – za 2025. godinu - 300.000,00 EUR, za 2026. godinu - 150.000,00 EUR te za 2027. godinu - 150.000,00 EUR,\n- nabava znanstvenoistraživačke i stručne opreme laboratorijima Zavoda za NPDTO-e za potrebe razvoja, dizajna i marketinga proizvoda od drva –  za 2025. godinu – 1.200.000,00 EUR, za 2026. godinu - 800.000,00 EUR te za 2027. godinu - 600.000,00 EUR,\n- zapošljavanje osam (8) stručnih suradnika i/ili znanstvenika u Zavodu za NPDTO-e – za 2025. godinu - 300.000,00 EUR, za 2026. godinu - 300.000,00 EUR te za 2027. godinu - 300.000,00 EUR,\n- jačanje kapaciteta Centra (NPDTO-e) kroz suradnju s centrima kompetencija – za 2025. godinu - 150.000,00 EUR, za 2026. godinu - 150.000,00 EUR te za 2027. godinu - 150.000,00 EUR,\n- transfer znanja i tehnologije u gospodarstvo – za 2025. godinu - 150.000,00 EUR, za 2026. godinu - 150.000,00 EUR te za 2027. godinu - 150.000,00 EUR,\n- promidžba – za 2025. godinu - 30.000,00 EUR, za 2026. godinu - 15.000,00 EUR te za 2027. godinu - 15.000,00 EUR,\n- prijava projekata u partnerstvu s gospodarskim subjektima iz područja drvne tehnologije na različitim natječajima fondova – za 2025. godinu - 150.000,00 EUR, za 2026. godinu - 150.000,00 EUR te za 2027. godinu - 150.000,00 EUR.\n\nAktivnost 1. Osnivanje i opremanje novih laboratorija u sklopu Zavoda za NPDTO-e za razvoj, dizajn i marketing proizvoda od drva\nS obzirom da je na Fakultetu šumarstva i drvne tehnologije Sveučilišta u Zagrebu ustrojen Zavod za nastavno-pokusne drvnotehnološke objekte (Zavod za NPDTO-e) koji djeluje kao centar za razvoj, dizajn i marketing proizvoda od drva, tijekom provođenja ove aktivnosti u navedenom periodu od 2025. do 2027. godine, uz već postojeće jedinice/laboratorije provesti će se osnivanje novih laboratorija s ciljem proširenja znanstvenoistraživačke i stručne djelatnosti iz drugih područja drvne tehnologije. Time će navedeni Zavod pružati sve usluge istraživanja, ispitivanja, edukacije, transfera znanja i tehnologije, razvoja, prijave projekata na različite domaće i EU natječaja u partnenrstvu s drvnotehnološkim tvrtkama te drugih usluga vezano za razvoj prerade drva i proizvodnje namještaja Republike Hrvatske. Isto tako, treba napomenuti da Fakultet posjeduje dovoljne površine i prostore za osnivanje navedenih laboratorija te što je najvažnije u svom sastavu ima renomirane nastavnike te znanstvenike koji će pokriti sva područja drvne tehnologije.\nNadalje, tijekom provedbe ove aktivnosti provesti će se uređenje i opremanje novih laboratorija s potrebnom istraživačkom i ostalom infrastrukturom za njihov učinkovit rad (laboratorijski namještaj, plinovi i kemikalije, laboratoijsko posuđe, potrošni laboratorijski materijal i dr.).\n\nAktivnost 2. Nabava znanstvenoistraživačke i stručne opreme laboratorijima Zavoda za NPDTO-e za potrebe razvoja, dizajna i marketinga proizvoda od drva\nU ovoj aktivnosti u navedenom periodu od 2025. do 2027. godine opremiti će se svi laboratoriji Zavoda za NPDTO-e sa znanstvenoistraživačkom te stručnom opremom potrebnom za razvoj, dizajn i marketing proizvoda od drva.\n\nAktivnost 3. Zapošljavanje osam (8) stručnih suradnika i/ili znanstvenika u Zavodu za NPDTO-e\nU ovoj aktivnosti u navedenom periodu od 2025. do 2027. godine zaposliti će se osam (8) stručnih suradnika i/ili znanstvenika kao zaposlenika koji će svojom energijom pomoći u nesmetanom i učinkovitom radu novih laboratorija.\n\nAktivnost 4. Jačanje kapaciteta Centra (NPDTO-e) kroz suradnju s centrima kompetencija\nTijekom provođenja ove aktivnosti u navedenom periodu od 2025. do 2027. godine uspostaviti će se suradnja s centrima kompetencija iz područja drvne tehnologije u smislu razvoja, dizajna i marketinga proizvoda od drva te transfera znanja i tehnologije gospodarstvu, kao i partnerske suradnje pri prijavama projekata na različite domaće i natječaje EU vezano za organizacije za istraživanje i širenje znanja (OIŠZ).\n\nAktivnost 5. Transfer znanja i tehnologije u gospodarstvo\nOva aktivnost u navedenom periodu od 2025. do 2027. godine provesti će se u suradnji s drvnotehnološkim tvrtkama koje se bave preradom drva i proizvodnjom namještaja u smislu održavanja edukacija i radionica za povećanje resursne i energetske učinkovitosti, razvoju proizvoda, dizajna proizvoda, marketinga proizvoda kao i pomoći pri instaliranju različitih tehnologija te prototipnih postrojenja sve u cilju povećanja uspješnosti navedenih tvrtki te njihovog pozicioniranja na domaćem i svjetskom tržištu.\n\nAktivnost 6. Promidžba\nZa potrebe informiranja šire javnosti oko usluga Zavoda za NPDTO-e u navedenom periodu od 2025. do 2027. godine provesti će se promidžba kroz različite oblike promoviranja (web stranica, radionice, tisak promidžbenog materijala, odlazak u drvnotehnološke tvrtke s ciljem upoznavanja istih sa uslugama Zavoda i dr.).\n\nAktivnost 7. Prijava projekata u partnerstvu s gospodarskim subjektima iz područja drvne tehnologije na različitim natječajima fondova\nTijekom ove aktivnosti u navedenom periodu od 2025. do 2027. godine prijaviti će se različiti stručni, znanstveni i inovativni projekti u partnerstvu s drvnotehnološkim tvrtkama iz područja prerade drva i proizvodnje namještaja na različitim domaćim i natječajima EU. Treba napomenuti da Fakultet šumarstva i drvne tehnologije već dugi niz godina provodi različite projekte s drvnotehnološkim tvrtkama u partnerstvu na različitim domaćim i natječajima Europske unije (IRI, CZI, SPIN, HRZZ, Obzor i dr.) u ukupnom iznosu od oko 30 mil. EUR te kontinuirano sudjeluje na novim natječajima.\n\nProf. dr. sc. Alan Antonović - prodekan Drvnotehnološkog odsjeka FŠDT","Primljeno na znanje","Primljeno na znanje"]
[4,"ALAN ANTONOVIĆ","MJERE ZA PROVEDBU POSEBNOG CILJA 3.,\nMjera 14.: Osnaživanje zelene gradnje i opremanje zelenim proizvodima","SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE - FŠDT\n\nPredlažemo da su u ovu Mjeru 14. kao nositelj uključi i Fakultet šumarstva i drvne tehnologije iz razloga što zapošljavamo visoko obrazovane djelatnike (znanstvenike i nastavnike) iz područja zelene gradnje i opremanja zelenim proizvodima koji bi informiranjem i promotivno-edukativnim događanjima razvijali svijest o važnosti korištenja drva i proizvoda od drva u sektoru graditeljstva čime bi se poticala energetski efikasnija gradnja korištenjem drvnih materijala u graditeljstvu. Vezano za to na Fakultetu je ustrojen Laboratorij za drvo u graditeljstvu u čijem su sastavu renomirani znanstvenici i profesori.\nZa potrebe informiranja, promocije i edukacija edukacije šire javnosti o navedenom (radionice, tečajevi i dr.) predlažemo odobravanje troška za 2025. godinu - 100.000,00 EUR, za 2026. godinu - 100.000,00 EUR te za 2027. godinu - 100.000,00 EUR.\n\nProf. dr. sc. Alan Antonović - prodekan Drvnotehnološkog odsjeka FŠDT","Primljeno na znanje","Primljeno na znanje"]
[5,"ALAN ANTONOVIĆ","MJERE ZA PROVEDBU POSEBNOG CILJA 4.,\nMjera 16.:Osnaživanje međusobne suradnje poduzetnika i sa znanstveno-istraživačkom zajednicom","SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE - FŠDT\n\nVezano za suradnju i poslovno povezivanje proizvođača sa znantsveno-istraživačkim institucijama kao što je Fakultet šumarstva i drvne tehnologije (jedini u Republici Hrvatskoj iz područja biotehnologije polja drvna tehnologija) u skladu s europskim i nacionalnim strateškim okvirom kroz prijavu i provedbu projekata aktivno podupire jačanje konkurentnosti i inovativnosti, digitalnu i zelenu tranziciju, energetsku i resursnu učinkovitost te jačanje regionalne konkurentnosti i ravnomjerni regionalni razvoj uz povećanje proizvodnosti i jačenje otpornosti prerade drva i proizvodnje namještaja s obzirom na klimatske promjene. Ulaskom u punopravno članstvo Europske unije, Republika Hrvatska postala je korisnica značajnih financijskih sredstava iz europskih fondova. Stoga, U periodu nakon ulaska u Europsku uniju pa sve do danas, Fakultet šumarstva i drvne tehnologije aktivno i uspješno surađuje s gospodarstvom kroz sudjelovanje u prijavama i provedbom projekata na temelju različitih poziva EU fondova vezano za povećanje razvoja novih proizvoda koji proizlaze iz aktivnosti istraživanja, razvoja i inovacija (IRI), dokazivanja inovativnih koncepata (PoC), povećanja razine razvoja novih tehnologija, proizvoda i procesa provođenjem kolaboratovnih primjenjenih istraživanja (ciljana znanstvena istraživanja CZI), jačanje strateških partnerstva za inovacije u procesu industrijske tranzicije (SPIN), energetske i resursne učinkovitosti te kroz projekte Hrvatske zaklade za znanost.\n\nJedan od glavnih ciljeva Fakulteta vezano za suradnju s gospodarstvom je povećati aktivno sudjelovanja njegovih znanstvenika u prijavama kompetitivnih projekata na različite natječaje EU fondova. Stoga, Fakultet potiče provedbu primjenjenih znanstvenih aktivnosti kroz transfer znanja i tehnologija te prijavom i provođenjem projekata jača suradnju s gospodarstvom u cilju povećanja broja stručnih projekata. Fakultet je kao organizacija za širenje znanja i projektni partner postao prepoznatljiv gospodarstvu kao vodeća stručna institucija u domeni šumarstva, urbanog šumarstva, zaštite prirode i okoliša, drvne tehnologije i oblikovanja proizvoda od drva te srodnih polja u okviru biotehničkog područja u širem okruženju. S obzirom na broj i visoku razinu opremljenosti laboratorija, Fakultet u suradnji s gospodarstvom uspješno sudjeluje na prijavama i provođenju projekata pri čemu se stvara dodatna vrijednost primjenjenim istraživanjima te povećanju znanstvenog kadra koji sudjeluje u projektnim aktivnostima.\n\nStoga, vezano za poticanje suradnje i poslovno povezivanje proizvođača sa znanstveno-istraživačkim institucijama kao što je Fakultet šumarstva i drvne tehnologije, za potrebe prijava partnerskih projekata na programima EU te studijskim putovanjima u području inovativnosti i održivosti djelatnosti predlažemo odobravanje troška za 2025. godinu - 150.000,00 EUR, za 2026. godinu - 150.000,00 EUR te za 2027. godinu - 150.000,00 EUR.\n\nProf. dr. sc. Alan Antonović - prodekan Drvnotehnološkog odsjeka FŠDT","Primljeno na znanje","Primljeno na znanje"]